CELEX: 52008DP0620
Language: sl
Date: 2008-12-18 00:00:00
Title: Uporaba instrumenta prilagodljivosti: instrument za hitro odzivanje na naraščajoče cene hrane v državah v razvoju Resolucija Evropskega parlamenta z dne 18. decembra 2008 o predlogu Sklepa Evropskega parlamenta in Sveta o uporabi instrumenta prilagodljivosti v skladu s točko 27 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (KOM(2008)0833 — C6-0466/2008 — 2008/2321(ACI))#PRILOGA SKLEP EVROPSKEGA PARLAMENTA IN SVETA z dne 18. decembra 2008 o uporabi instrumenta prilagodljivosti v skladu s točko 27 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju

23.2.2010   
            
            
               SL
            
            
               Uradni list Evropske unije
            
            
               CE 45/164
            
         Uporaba instrumenta prilagodljivosti: instrument za hitro odzivanje na naraščajoče cene hrane v državah v razvoju
   P6_TA(2008)0620
   Resolucija Evropskega parlamenta z dne 18. decembra 2008 o predlogu Sklepa Evropskega parlamenta in Sveta o uporabi instrumenta prilagodljivosti v skladu s točko 27 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (KOM(2008)0833 — C6-0466/2008 — 2008/2321(ACI))
   (2010/C 45 E/50)
   
      Evropski parlament,
   
               —
            
            
               ob upoštevanju predloga Komisije Evropskemu parlamentu in Svetu (COM(2008)0833 — C6-0466/2008),
            
         
               —
            
            
               ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1), še zlasti točke 27 tega sporazuma,
            
         
               —
            
            
               ob upoštevanju sklepov Evropskega sveta z dne 19. in 20. junija 2008,
            
         
               —
            
            
               ob upoštevanju rezultatov tristranskih pogovorov z dne 4. decembra 2008,
            
         
               —
            
            
               ob upoštevanju poročila Odbora za proračun (A6-0493/2008),
            
         
               A.
            
            
               ker Evropski parlament odločno podpira pobudo Komisije, da se oblikuje nov instrument za hitro odzivanje na naraščajoče cene hrane v državah v razvoju (instrument za hrano) kot idejo, ki jo je podprl tudi Evropski svet dne 19. in 20. junija 2008,
            
         
               B.
            
            
               ker sta se Evropski parlament in Svet na usklajevalnem sestanku dne 21. novembra 2008 sporazumela, da se za financiranje instrumenta za hrano v treh letih nameni skupaj 1 milijarda EUR,
            
         
               C.
            
            
               ker je Komisija v prvotnem predlogu predvidela, da se instrument za hrano financira iz razlike do zgornje meje v razdelku 2 večletnega finančnega okvira, kar sta Evropski parlament in Svet zavrnila,
            
         
               D.
            
            
               ker je Evropski parlament ocenil, da bi bila najustreznejša rešitev revizija zgornje meje razdelka 4 večletnega finančnega okvira, vendar se Svet s tem predlogom ni strinjal,
            
         
               E.
            
            
               ker sta se veji proračunskega organa končno dogovorili o najprimernejši možnosti za financiranje instrumenta za hrano, in sicer kombinaciji instrumenta prilagodljivosti, rezerve za nujno pomoč in prerazporeditve v razdelku 4 iz instrumenta za stabilnost,
            
         
               F.
            
            
               ker sta se veji proračunskega organa strinjali, da bo za financiranje instrumenta za hrano iz instrumenta prilagodljivosti v proračunu za leto 2009 namenjenih 420 milijonov EUR, od skupaj 730 milijonov EUR, ki so v instrumentu prilagodljivosti še na voljo,
            
         
               G.
            
            
               ker je to že drugo leto v triletnem obdobju zakonske veljavnosti Medinstitucionalnega sporazuma, ko je bil instrument prilagodljivosti uporabljen,
            
         
               H.
            
            
               ker je to dokaz, da je bilo vztrajanje Evropskega parlamenta, da se z Medinstitucionalnim sporazumom uvede instrument s takšnimi lastnostmi — zlasti z možnostjo prenosa neporabljenih sredstev – utemeljeno, kljub nasprotovanju nekaterih držav članic,
            
         
               I.
            
            
               ker omenjena dejstva — pa tudi ponavljajoča se potreba po uporabi drugih izjemnih mehanizmov, kadar je treba nujno ukrepati v nepredvidenih situacijah — kažejo, da v nekaterih razdelkih večletnega finančnega okvira, zlasti razdelku 4, stalno primanjkuje sredstev zaradi prenizkih zgornjih meja,
            
         1.   pozdravlja dogovor o uporabi instrumenta prilagodljivosti za instrument za hrano v proračunu za leto 2009 v skupnem znesku 420 milijonov EUR;
   2.   odobri Sklep, priložen tej resoluciji;
   3.   kljub temu znova izraža zaskrbljenost, ker je razdelek 4 zaradi prenizke zgornje meje nenehno pod pritiskom, zaradi česar je treba za nujne ukrepe ob nepredvidenih dogodkih v tem razdelku vedno znova uporabiti mehanizme prilagodljivosti; poziva k poglobljeni oceni, ali je morda treba povečati razpoložljive zneske v tem razdelku, da se omogoči nemoten razvoj dolgoročnih programljivih dejavnosti na tem področju in zagotovi, da bo Unija zmožna odigrati svojo vlogo globalnega akterja na mednarodnem prizorišču;
   4.   naroči svojemu predsedniku, naj podpiše Sklep skupaj s predsednikom Sveta in zagotovi njegovo objavo v Uradnem listu Evropske unije;
   5.   naroči svojemu predsedniku, naj to resolucijo, vključno s prilogo, posreduje Svetu in Komisiji.
   
      (1)  UL C 139, 14.6.2006, str. 1.
   
      PRILOGA
      SKLEP EVROPSKEGA PARLAMENTA IN SVETA
      z dne 18. decembra 2008
      o uporabi instrumenta prilagodljivosti v skladu s točko 27 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju
      EVROPSKI PARLAMENT IN SVET EVROPSKE UNIJE STA —
      ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1), še zlasti petega odstavka točke 27,
      ob upoštevanju predloga Komisije,
      ob upoštevanju dejstva, da sta se na usklajevalnem sestanku dne 21. novembra 2008 obe veji proračunskega organa sporazumeli o uporabi instrumenta prilagodljivosti, da se povečajo finančna sredstva v proračunu za leto 2009 nad zgornjo mejo razdelka 4, in sicer v znesku 420 milijonov EUR za financiranje instrumenta za hitro odzivanje na naraščajoče cene hrane v državah v razvoju —
      SKLENILA:
      
         Člen 1
      
      Za splošni proračun Evropske unije za proračunsko leto 2009 se uporabi instrument prilagodljivosti, da se zagotovi 420 milijonov EUR proračunskih sredstev za prevzem obveznosti.
      Ta znesek se uporabi za dodatno financiranje instrumenta za hitro odzivanje na naraščajoče cene hrane v državah v razvoju iz razdelka 4.
      
         Člen 2
      
      Ta sklep se objavi v Uradnem listu Evropske unije.
      
      
         V Strasbourgu, 18. decembra 2008.
         
            Za Evropski parlament
            
               Predsednik
            
         
         
            Za Svet
            
               Predsednik
            
         
      
      
         (1)  UL C 139, 14.6.2006, str. 1.